Κυπάρισσος (μυθολογία)

Στην ελληνική μυθολογία με το όνομα Κυπάρισσος είναι γνωστός ένας γιος του Μινύου και αδελφός του Ορχομενού (ή αντιστρόφως), ή ένας γιος του Τηλέφου (όχι του γιου του Ηρακλή, αλλά ενός άνδρα από την πόλη Τέω). Ο Κυπάρισσος ήταν ένας πολύ ωραίος νέος και ερωμένος του θεού Απόλλωνα. Ο μύθος του, παρότι τοποθετείται στη Χίο, είναι γνωστός από τη λατινική γραμματεία (όπως οι Μεταμορφώσεις του Οβιδίου, Χ 106 κ.ε.) και από τοιχογραφίες της Πομπηίας. Σύμφωνα με αυτόν, ο Απόλλων χάρισε στον Κυπάρισσο ένα ήμερο ελάφι ως σύντροφό του, αλλά ο Κυπάρισσος κάποτε το σκότωσε κατά λάθος με το ακόντιο καθώς αυτό κοιμόταν μέσα σε χαμηλή βλάστηση. Ο Κυπάρισσος ήταν απαρηγόρητος και ζήτησε από τον Απόλλωνα να αφήσει τα δάκρυά του να τρέχουν για πάντα. Τότε ο θεός μεταμόρφωσε το θλιμμένο αγόρι στο ομώνυμο δέντρο, το κυπαρίσσι (κυπάρισσος στα αρχαία ελληνικά), του οποίου ο χυμός σχηματίζει κάποτε σταγονίδια σαν δάκρυα πάνω στον κορμό του.

Στη βοιωτική εκδοχή, ο Κυπάρισσος ίδρυσε ομώνυμη πόλη, την Κυπάρισσο, στην αρχαία Φωκίδα, που αργότερα μετονομάσθηκε σε Αντίκυρα.

Κυπαρ Κυπαρισσος

Кипарис (митология) Kyparissos Cyparissus Cipariso Cyparisse Ciparisso キュパリッソス Kyparissos Kyparissos Кипарис (мифология) Кипарис (міфологія)